കേന്ദ്ര സര്ക്കാരിന് തിരിച്ചടി പെഗാസസ് ആരോപണത്തില് അന്വേഷണ സമിതിയെ നിയോഗിച്ച് സുപ്രീംകോടതി പെഗാസസ് സോഫ്റ്റ്വെയര് ഉപയോഗിച്ച് പ്രമുഖരുടെ ഫോണ് ചോര്ത്തിയെന്ന ആരോപണത്തില് അന്വേഷണ സമിതി രൂപീകരിച്ച് സുപ്രീംകോടതി. ഫോണ് ചോര്ത്തല് മൗലികാവകാശങ്ങളുടെ ലംഘനമാണെന്നും വലിയ പ്രത്യാഘാതങ്ങള് ഉണ്ടാവാനിടെയുണ്ടെന്നും സുപ്രീംകോടതി നിരീക്ഷിച്ചു. സുപ്രീംകോടതിയില് നിന്ന് വിരമിച്ച ജസ്റ്റിസ് ആര്.വി രവീന്ദ്രന് സമിതിയുടെ തലവനാകും, നാഷണല് ഫോറന്സിക് യൂണിവേഴ്സിറ്റിയിലെ ഉദ്യോഗസ്ഥര്ക്കൊപ്പം ഒരു ഐപിഎസ് ഉദ്യോഗസ്ഥനും അദ്ദേഹത്തെ സഹായിക്കും. സമിതിയുടെ റിപ്പോര്ട്ട് രണ്ട് മാസത്തിന് ശേഷം അടുത്ത വാദം കേള്ക്കുമ്ബോള് കോടതിക്ക് കൈമാറണം. ഞങ്ങള് സര്ക്കാരിന് നോട്ടീസ് അയച്ചു. സര്ക്കാര് സ്വീകരിച്ച എല്ലാ നടപടികളുടെയും വിശദാംശങ്ങള് നല്കാന് ഞങ്ങള് സര്ക്കാരിന് ധാരാളം അവസരം നല്കി. എന്നാല് ആവര്ത്തിച്ച് അവസരം നല്കിയിട്ടും വ്യക്തതയില്ലാത്ത പരിമിതമായ സത്യവാങ്മൂലമാണ് സര്ക്കാര് നല്കിയത്. സര്ക്കാര് കാര്യങ്ങള് വ്യക്തമാക്കിയിരുന്നെങ്കില് കോടതിയുടെ ജോലി എളുപ്പമാകുമായിരുന്നു.ദേശീയ സുരക്ഷയുടെ കാര്യം വരുന്ന ഓരോ ഘട്ടത്തിലും സര്ക്കാരിന് എന്തുമാകാം എന്ന് അര്ത്ഥമില്ല, സുപ്രീം കോടതി പറഞ്ഞു. കോടതി ദേശീയ സുരക്ഷയില് കടന്നുകയറില്ല, പക്ഷേ അത് കോടതിയെ നിശബ്ദ കാഴ്ചക്കാരനാക്കില്ല. മൗലികാവകാശങ്ങള് ലംഘിക്കപ്പെടുന്നതാണ് ആരോപണങ്ങളുടെ സ്വഭാവം. ഇത് കടുത്ത പ്രത്യാഘാതങ്ങള് ഉണ്ടാക്കാം. വിദേശ ഏജന്സികള് ഉള്പ്പെട്ടതായും ആരോപണമുണ്ട്. കോടതി നിരീക്ഷിച്ചു.